b'\n_START_ARTICLE_\nBivektor\n_START_PARAGRAPH_\nBivektor (tudi 2-vektor) je koli\xc4\x8dina v geometrijski in Grassmanovi algebri (zunanja algebra), ki posplo\xc5\xa1uje pojem vektorja. Skalar ima ni\xc4\x8delno razse\xc5\xbenost, vektor je enorazse\xc5\xbena usmerjena koli\xc4\x8dina, bivektor pa je dvorazse\xc5\xbena usmerjena koli\xc4\x8dina._NEWLINE_Bivektorji nastanejo pri zunanjem produktu dveh vektorjev. Za dva dana vektorja  in  dobimo bivektor kot njun zunanji produkt . Bivektorje, ki jih dobimo kot samo eden zunanji produkt, imenujemo enostavni bivektorji. V dveh in treh razse\xc5\xbenostih so vsi bivektorji enostavni, v ve\xc4\x8d razse\xc5\xbenih prostorih to ni vedno res._NEWLINE_Enostavni bivektor si geometrijsko lahko predstavljamo kot usmerjeni odsek (segment) ravnine. Podobno si lahko vektor predstavljamo kot usmerjeno daljico. Pri tem je bivektor  velikost povr\xc5\xa1ine paralelograma s stranicama  in . Podobno kot lahko vektor premikamo po premici, lahko bivektor premikamo po ravnini in se pri tem bivektor ne spremeni.\n_START_SECTION_\nZgodovina\n_START_PARAGRAPH_\nBivektor je prvi definiral nem\xc5\xa1ki matematik Hermann G\xc3\xbcnther Grassmann (1809\xe2\x80\x931877). Okoli leta 1843 je irski fizik, astronom in matematik William Rowan Hamilton (1805\xe2\x80\x931865) odkril kvaternione. Angle\xc5\xa1ki matematik William Kingdon Clifford (1845\xe2\x80\x931879) je zdru\xc5\xbeil Grassmanovo zunanjo algebro in Hamiltonove kvaternione._NEWLINE_Danes se bivektorji prou\xc4\x8dujejo v geometrijski algebri (je bolj omejena kot Cliffordova algebra), nad realnimi ali kompleksnimi vektorskimi prostori z neizrojenimi kvadratnimi formami.'